L 282/208
BG
Официален вестник на Европейския съюз
31.10.2022 г.
РАЗДЕЛ V МИНЕРАЛНИ ПРОДУКТИ
ГЛАВА 25 СОЛ; СЯРА; ПРЪСТ И КАМЪНИ; ГИПС, ВАР И ЦИМЕНТ Забележки 1.
Освен при обратни разпоредби и като се има предвид забележка 4 по-долу, в позициите на настоящата глава влизат само необработените продукти или промитите продукти (дори с помощта на химикали, премахващи примесите, без да изменят структурата на продукта), начупени, смлени, стрити на прах, утаени, пресяти, прецедени, обогатени чрез флотация, магнитна сепарация или други механични или физични способи (с изключение на кристализацията), но не и продуктите, които са печени, калцинирани, получени в резултат на смесване или подложени на друг вид по-напреднала обработка от посочената във всяка позиция.
Продуктите от настоящата глава могат да бъдат смесвани с обезпрашаваща субстанция, при условие, че тя няма да пригоди продукта за друга употреба, различна от главното му предназначение. 2.
Настоящата глава не включва: а) сублимираната, утаената и колоидната сяра (No 2802); б) багрилната пръст, съдържаща тегловно 70 % или повече свързано желязо, изчислено като Fe2O3 (No 2821); в) медикаментите и другите продукти от глава 30; г) готовите парфюмерийни или тоалетни продукти и козметичните препарати (глава 33); д) доломит, агломериран с помощта на свързващи вещества (No 3816); е) паветата, бордюрите за тротоари и плочите за паваж (No 6801); кубчетата, парчетата и подобните артикули за мозайка (No 6802); плочите за покрив или за облицовка на сгради от шисти (No 6803); ж) скъпоценните или полускъпоценните камъни (No 7102 или 7103); з) изкуствените кристали от натриев хлорид или магнезиев оксид (различни от оптичните елементи) с единично тегло, равно или по-голямо от 2,5 g от No 3824; оптичните елементи от натриев хлорид или магнезиев оксид (No 9001); и) кредите за смазване на билярдни щеки (No 9504); к) тебеширите за писане и рисуване и шивашките креди (No 9609). 3.
Всеки продукт, който би могъл да се класира едновременно в No 2517 и в друга позиция от тази глава, следва да се класира в No 2517. 4.
No 2530 включва по-специално: неекспандираните вермикулит, перлит и хлорити; видовете багрилна пръст, дори калцинирани или смесени помежду си; естествените слюдести железни оксиди; естествената морска пяна (дори на полирани парчета); естествения кехлибар; възстановените морска пяна и кехлибар на плочки, пръчици, пръчки или подобни форми, само формовани; черния кехлибар; стронциевия карбонат (стронцианит), дори калциниран, с изключение на стронциевия оксид; парчета и отломки от грънчарски продукти, парчета от тухли и бетонни блокове.